Sujud Tilawah

Sujud Tilawah yaiku sujud amarga maca utawa krungu ayat-ayat Kuran tartamtu, yakni kang diarani ayat-ayat sajadah. Wektu maca utawa krungu ayat-ayat iki, umat Islam disunnahaké nglakoni sujud, yaiku Sujud Tilawah.

Cara ngayahi Sujud Tilawah
Sujud Tilawah diayahi sajeroning rong kaanan; ing sajabaning salat lan nalika pinuju salat. Cara
ngayahi Sujud Tilawah ing sajabaning salat yaiku: Nalika panjenengan maos utawa
mireng ayat sajdah, panjenengan langsung ngadeg utawa olèh uga lungguh ngadhep kéblat, banjur
ngucapaké takbir: "Allahu Akbar" utawa ora ngucapaké takbir uga olèh, banjur sujud sapisan kaya déné panjenengan sujud nalika ngayahi salat. Sawisé iku, ngadeg manèh sinambi
ngucapaké takbir: "Allahu Akbar", utawa tanpa takbir. Sawisé iku, panjenengan terusaké wacan al-
Qur'ané tanpa salam luwih dhisik.  Déné yèn diayahi nalika pinuju salat, nalika mireng ayat sajdah, panjenengan langsung sujud sapisan banjur nerusaké salat panjenengan.

Sajeroning ngayahi sujud tilawah iki ana papat cathetan kang kudu diwigatèkaké Serial Fiqih Praktis:
1. Para ulama sepakat yèn sujud tilawah diayahi mung kanthi sujud sapisan.
2. Cara ngayahi sujud tilawah persis padha karo cara ngayahi sujud biyasa sajeroning salat.
3. Sajeroning ngayahi sujud tilawah iki, miturut panemu kang luwih kuwat, ora mesthi nganggo
takbiratul ihram (takbir kanggo miwiti salat), uga ora nganggo salam. Dadi, sajeroning
praktèk, nalika panjenengan maos utawa mireng ayat sajdah, panjenengan langsung sujud sapisan waé kaya déné sujud sajeroning salat, tanpa takbiratul ihram luwih dhisik. Sawisé iku ngadeg manèh
lan nerusaké wacan shalaté, tanpa nganggo salam. Kaya mangkono mau miturut Imam Malik, [[Abu
Hanifah]], Ahmad bin Hanbal lan miturut Ibnu Taimiyyah.

Wacan nalika sujud Tilawah
Déné wacan-wacan sujud nalika salat ana sawatara jinis, kalebu salah sijiné yaikuSerial Fiqih Praktis
wacan sajada wajhii lilladzi khalaqahu wa shawwarahu wa syaqqa samahu wa basharahu bihaulihi
wa quwwatihi.

Supaya luwih cetha, ing ngisor iki sawatara wacan-wacan kang olèh diwaca nalika sujud sajeroning salat:
 Allahumma laka sajadtu wabika amantu wa laka aslamtu, sajada wajhii lilladzi khalaqahu wa shawwarahu wa syaqqa sam'ahu wa basharahu, tabarakallahu ahsanal khaliqin (HR. Muslim)
 Subhanakallahumma rabbana wa bihamdika allahummagfirli (HR. Bukhari Muslim)
 Subbuhun quddusun rabbul malaikati warruh (HR. Muslim)
 Subhanarabbiyal a'laa (HR. Nasai, Turmudzi, Abu Dawud dan Ibn Majah)
 Subhana dzil jabarut walmalakut walkibriya wal'adhamah (HR. Abu Dawud lan Nasai)

Kaya mangkono mau wacan-wacan kang biyasa diwaca déning Rasulullah Saw nalika sujud. Amarga saka iku, tumrap kang ngayahi Sujud Tilawah, mangga milih salah siji saka wacan mau ing dhuwur.

 Rujukan 

 Deleng uga 
 Sujud
 Ayat Sajdah

 Pranala njaba 

Kategori:Islam
Kategori:Salat